**ওলগা লেওনার্দভ্‌না নিপার-চেখভা** (রুশ: Ольга Леонардовна Книппер-Чехова; ২১ সেপ্টেম্বর [পুরনো রীতিতে ৯ সেপ্টেম্বর] ১৮৬৮ - ২২ মার্চ ১৯৫৯) ছিলেন একজন রুশ ও সোভিয়েত মঞ্চ অভিনেত্রী। তিনি রুশ নাট্যকার আন্তন চেখভের স্ত্রী।

নিপার ১৮৯৮ সালে কনস্তান্তিন স্তানিস্লাভ্‌স্কির প্রতিষ্ঠিত মস্কো আর্ট থিয়েটারের প্রথম ৩৯ জন সদস্যদের একজন। তিনি *দ্য সিগাল* (১৮৯৮) নাটকে আর্কাদিনা চরিত্রে; *আঙ্কল ভানিয়া* (১৮৯৯) নাটকের মস্কো প্রিমিয়ারে এলেনা চরিত্রে; এবং *থ্রি সিস্টার্স* (১৯০১) নাটকে মাশা চরিত্রে এবং *দ্য চেরি অরচার্ড* (১৯০৪) নাটকে মাদাম রেনেভ্‌স্কায়া চরিত্রে অভিনয় করেছেন। তিনি ১৯৪৩ সালে পুনরায় রেনভ্‌স্কায়া চরিত্রে অভিনয় করেন, যেটি ছিল *দ্য চেরি অরচার্ড* নাটকের ৩০০তম মঞ্চায়ন।

জীবনী
-----

### প্রারম্ভিক জীবন

নিপার ১৮৬৮ সালের ২১শে সেপ্টেম্বর [পুরনো রীতিতে ৯ই সেপ্টেম্ব] ভিয়াৎকা প্রদেশের গ্লাজভে জন্মগ্রহণ করেন। তার পিতা লেওনহার্ট আউগুস্ট নিপার ছিলেন অস্ট্রীয় এবং মাতা আন্না ইভানভ্‌না ফন সালৎজা ছিলেন বাল্টিক জার্মান বংশোদ্ভূত। তার পিতামাতা দুজনেই জার্মান বংশোদ্ভূত হলেও তার পিতা রাশিয়াকে তার পারিবারিক ঐতিহ্য হিসেবে দাবী করেন। তার দুই ভাই ছিল, তারা হলেন কনস্তান্তিন ও ভ্লাদিমির। তিনি বালিকা বিদ্যালয়ে পড়াশোনা করেন এবং ফরাসি, জার্মান ও ইংরেজি ভাষায় সাবলীলভাবে কথা বলতে পারতেন। পাশাপাশি তিনি সঙ্গীত ও গানের তালিম নিতেন।

### কর্মজীবন

নিপার মালি থিয়েটারের নাট্য স্কুলে ভর্তি হন এবং এক মাস পরেই সেখান থেকে বাদ পড়েন। তার মায়ের সহায়তায় তিনি ফিলহার্মোনিক স্কুলে ভর্তি হন, সেখানে তিনি পরবর্তী কালে মস্কো আর্ট থিয়েটারের প্রতিষ্ঠাতা ভ্লাদিমির নেমিরভিচ-দানচেঙ্কোর শিক্ষার্থী ছিলেন। নেমিরভিচ-দানচেঙ্কো নিপার ও তার সমসাময়িক ভসেভলদ মেইয়েরহল্‌দকে কনস্তান্তিন স্তানিস্লাভ্‌স্কির সাথে পরিচয় করিয়ে দেন।

১৮৯৮ সালে স্তানিস্লাভ্‌স্কি ও নেমিরভিচ-দানচেঙ্কো মস্কো আর্ট থিয়েটার প্রতিষ্ঠা করলে নিপার এই দলের প্রথম ৩৯ জন সদস্যদের একজন ছিলেন। এই মঞ্চদলের প্রথম নাটক আলেক্সেই তলস্তয়ের *জার ফিওদর ইওনভিচ* দিয়ে তার মঞ্চনাটকে অভিষেক ঘটে। পরবর্তী কালে তিনি *দ্য সিগাল* (১৮৯৮) নাটকে আর্কাদিনা চরিত্রে; *আঙ্কল ভানিয়া* (১৮৯৯) নাটকের মস্কো প্রিমিয়ারে এলেনা চরিত্রে; এবং *থ্রি সিস্টার্স* (১৯০১) নাটকে মাশা চরিত্রে এবং *দ্য চেরি অরচার্ড* (১৯০৪) নাটকে মাদাম রেনেভ্‌স্কায়া চরিত্রে অভিনয় করেছেন। তিনি ১৯৪৩ সালে পুনরায় রেনভ্‌স্কায়া চরিত্রে অভিনয় করেন, যেটি ছিল *দ্য চেরি অরচার্ড* নাটকের ৩০০তম মঞ্চায়ন।

### বিবাহ

নিপার ১৮৯৮ সালে *দ্য সিগাল* নাটকে ইরিনা আর্কাদিনা চরিত্রে অভিনয়কালে নাট্যকার আন্তন চেখভের সাথে পরিচিত হন। ১৮৯৯ সাল থেকে তাদের মধ্যে প্রেমের সম্পর্ক গড়ে ওঠে। পরের কয়েক বছর তাদের মধ্যে চিঠির মাধ্যমে যোগাযোগ হত। তাদের প্রায় ৪০০ চিঠি পাওয়া যায়, যাতে তারা একে অপরকে "প্রিয় লেখক" ও "প্রিয় অভিনেত্রী" বলে সম্বোধন করতেন। ওলগা ১৯০১ সালের ২৫ই মে তার থেকে আট বছরের বড় চেখভকে বিয়ে করেন। পরের বছর তার গর্ভপাত ঘটে, যা থেকে সুস্থ্য হতে তার বেশ সময় লাগে। ১৯০৪ সালে তিনি তার স্বামীসহ জার্মানির বাডেনভাইলারে যান, সেখানে ১৫ জুলাই (পুরনো রীতিতে ২ জুলাই), ১৯০৪ চেখভ মারা যান।

মৃত্যু
------

ওলগা নিপার তার জীবনের পরবর্তী সময় মস্কো আর্ট থিয়েটারে অভিনয় করে কাটান। তিনি ১৯৫৯ সালের ২২শে মার্চ ৯০ বছর বয়সে সোভিয়েত ইউনিয়নের মস্কোতে মৃত্যুবরণ করেন।

তথ্যসূত্র
---------

1. ↑  "Moscow Art Theater | Encyclopedia.com"। *এনসাইক্লোপিডিয়া*। সংগ্রহের তারিখ ২৩ জানুয়ারি ২০২০।
2. ↑  "Olga Knipper-Chekhova | Biography & Facts"। *এনসাইক্লোপিডিয়া ব্রিটানিকা* (ইংরেজি ভাষায়)। সংগ্রহের তারিখ ২৩ জানুয়ারি ২০২০।
3. 1 2  রোকামোরা, ক্যারল (১৫ জানুয়ারি ২০০৫)। "'Olga, my doggie'"। *দ্য গার্ডিয়ান* (ইংরেজি ভাষায়)। সংগ্রহের তারিখ ১১ এপ্রিল ২০২০।
4. ↑  বয়েড, উইলিয়াম (২০ আগস্ট ২০১৮)। "Secrets, lies and a child: William Boyd on the truth behind Chekhov's marriage"। *দ্য গার্ডিয়ান* (ইংরেজি ভাষায়)। সংগ্রহের তারিখ ২৩ জানুয়ারি ২০২০।

বহিঃসংযোগ
---------

| * দে
* স
আন্তন চেখভ |
| --- |
| নাটক | 
* *দ্য সিগাল* (১৮৯৬)
* *আঙ্কল ভানিয়া* (১৮৯৭)
* *থ্রি সিস্টার্স* (১৯০১)
* *দ্য চেরি অরচার্ড* (১৯০৪)

 |
| সম্পর্কিত | 
* ওলগা নিপার (স্ত্রী)
* মারিয়া চেখভা (বোন)
* মিখাইল চেখভ (ভাই)
* চেখভের বাড়ি ও জাদুঘর
* চেখভের দোকান, বাড়ি ও জাদুঘর
* মেলিখভো, বাড়ি ও জাদুঘর
* সাদা দাচা, বাড়ি ও জাদুঘর
* চেখভ জিমনেসিয়াম ও জাদুঘর
* চেখভ গ্রন্থাগার
* তাগানরোগে চেখভের স্মৃতিস্তম্ভ

 |
| 
* বিষয়শ্রেণী

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র
* অস্ট্রেলিয়া
* নেদারল্যান্ডস
* পোল্যান্ড
* সুইডেন

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* রেরো (সুইজারল্যান্ড)
	+ ১
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |